Τουλάχιστον οκτώ σκυλιά βρέθηκαν νεκρά από φόλα στο Αττικό Άλσος στην Αθήνα.

Ειδικότερα, σύμφωνα με καταγγελία που δημοσιεύτηκε στο Facebook, συνεργεία από τους Δήμους Αθηναίων και Γαλατσίου είχαν προγραμματίσει να επισκεφτούν την περιοχή προκειμένου να προσπαθήσουν να σπάσουν μία αγέλη αδέσποτων ζώων.

Ωστόσο, φιλόζωοι που βρέθηκαν το πρωί του Σαββάτου επί τόπου βρήκαν οκτώ νεκρά τα ζώα από φόλα ενώ αναφέρουν ότι υπάρχουν κι άλλα τα οποία αγνοούνται.

Σύμφωνα με τις μαρτυρίες τα συγκεκριμένα αδέσποτα ήταν στειρωμένα και εμβολιασμένα, όπως προβλέπει ο νόμος. Όπως αναφέρουν στο σχετικό βίντεο που συνοδεύει την καταγγελία, οι φιλόζωοι της περιοχής φρόντιζαν τα αδέσποτα τα οποία όπως λένε ήταν φιλικά, κοινωνικοποιημένα και δεν είχαν δημιουργήσει ποτέ πρόβλημα.

Όπως ανέφεραν ο θάνατος των οκτώ ζώων προήλθε από κονσέρβες με σπασμένα γυαλιά. Η υπηρεσία Αστικής Πανίδας του Δήμου Αθηναίων συνέλεξε υλικό για επιπλέον τοξικολογικές εξετάσεις.